RAZREDBENI POSTUPAK I UPIS U PRVU GODINU DIPLOMSKIH SVEUČILIŠNIH STUDIJA

FILOZOFSKOG FAKULTETA SVEUČILIŠTA U MOSTARU – SVEUČILIŠNI CENTAR POSAVINA

AKADEMSKE 2025./2026.GODINE

Filozofski fakultet Sveučilišta u Mostaru vrši upis studenata na diplomske sveučilišne studije Socijalnog rada, Novinarstva – na daljinu (*online*) i Odnosa s javnošću – na daljinu (*online*) u ak. 2025./2026. godini. Diplomski studij traje dvije (2) godine (četiri /4/ semestra, 120 ECTS bodova), a po njegovu završetku se stječe zvanje *magistar/magistra struke*.

PRIJAVA

Prijave za upis u prvu godinu diplomskih sveučilišnih studija primaju se kontinuirano **do 30. rujna 2025.** godine. Pravo prijave na razredbeni postupak ima pristupnik koji je završio odgovarajući preddiplomski studij i stekao zvanje *prvostupnika*/*prvostupnice* s ostvarenih 180 ECTS bodova. Razredbeni postupak obuhvaća vrednovanje uspjeha iz svih predmeta odgovarajućeg preddiplomskog studija.

Prijava se može dostaviti:

1. osobno u prostorije Fakulteta (Srednjoškolski centar fra Martin Nedić) svakim radnim danom od 10 do 13 sati ili
2. poštom na adresu Sveučilišni centar Posavina, Filozofski fakultet Sveučilišta u Mostaru, Srednjoškolski centar fra Martin Nedić, 8. ulica br. 66, 76270 Orašje, BiH, s naznakom *za razredbeni postupak*.

U svrhu prijave za razredbeni postupak pristupnik treba dostaviti u originalu ili ovjerenoj preslici:

1. prijavu za upis ([preuzeti ovdje](http://ff.cms.sum.ba/wp-content/uploads/sites/20/2025/07/Prijava-za-upis-na-DS.docx))
2. izvadak iz matične knjige rođenih;
3. diplomu (ili potvrdnicu) o završenom odgovarajućem preddiplomskom studiju; pristupnik koji je stekao diplomu preddiplomskog studija na drugoj visokoškolskoj ustanovi u Bosni i Hercegovini ili inozemstvu podnosi Zahtjev za priznavanje obrazovne isprave u svrhu nastavka obrazovanja na Filozofskom fakultetu (više na mrežnoj stranici [poveznica](https://ff.sum.ba/hr/node/27048));
4. dodatak diplomi (Diploma Supplement);
5. prijepis ocjena;
6. potvrdu o uplati troškova razredbenog postupka u iznosu od 50,00 KM na žiroračun Filozofskog fakulteta **3381302271342598** kod UniCredit Bank d. d. Mostar.

**Za uplatu iz inozemstva:**

#### **Pay to: UniCredit Bank d. d. Mostar**

#### **Kardinala Stepinca b. b., Bosnia and Herzegovina**

#### **Beneficiary: Sveučilište u Mostaru**

#### **Matice hrvatske b. b., Mostar, Bosnia and Herzegovina**

IBAN: BA 39 3381 3048 3209 1576 (EUR)

 SWIFT**:** UNCRBA22

\*Troškove transakcije snosi platitelj.

Svi pristupnici koji se prijave na natječaj podliježu razredbenom postupku kojim se obavlja izbor pristupnika.

**UPIS**

Nakon završetka razredbenog postupka upis u I. godinu diplomskog sveučilišnog studija provodit će se **od 1. do 21. listopada 2025. godine**. Pristupnik koji ne izvrši upis u tome razdoblju, gubi pravo upisa.

**Prilikom upisa potrebno je priložiti:**

1. upisni materijal;
2. fotografiju (format 4x6);
3. originalne dokumente (ako nisu priloženi na prijavi za razredbeni postupak);
4. potvrdu o prebivalištu ili boravištu;
5. potvrdu o prijavljenome boravku za strane državljane (samo za pristupnika koji se upisuje u statusu *redovitog studenta uz plaćanje*);
6. rješenje ustrojbene jedinice o priznavanju obrazovne isprave stečene na na drugoj visokoškolskoj ustanovi u BiH ili inozemstvu;
7. dokaz o uplaćenoj školarini na žiroračun **3381302247050791** kod UniCredit Bank d. d. Mostar ([naputak za popunjavanje uplatnice](https://drive.google.com/file/d/1o9u5rx0Fd167HJVvIfdOjiq-T3QOmQ8j/view?usp=drive_link));
8. dokaz o uplati od 10,00 KM na žiroračun Sveučilišta u Mostaru **3381302231566875** kod UniCredit Bank d. d. Mostar, s naznakom ***za Studentski zbor***.

#### NAČIN STUDIRANJA I VISINA ŠKOLARINE

* **Redoviti studij uz plaćanje**: visina školarine za jedan semestar iznosi 900,00 KM, odnosno 1.800,00 KM za akademsku godinu.
* **Izvanredni studij**: visina školarine za jedan semestar iznosi 900,00 KM po semestru, odnosno 1.800,00 KM za akademsku godinu.
* **Studij na daljinu: visina školarine za jedan semestar iznosi 1.000,00 KM, odnosno 2.000,00 KM za akademsku godinu.**

Informacije o upisu mogu se dobiti i na telefon 031/717–196 ili na e-adrese: studentska.referada@ff.sum.ba ili jelica.masic@ff.sum.ba

UPISNE KVOTE ZA AKADEMSKU 2025./2026. GODINU

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Ustrojbena jedinica** | **R. br.** | **Studijski program** | **Redoviti studenti uz potporu ministarstva** | **Redoviti strani studenti uz potporu ministarstva** | **Redoviti studenti uz plaćanje** | **Redoviti strani studenti uz plaćanje** | **Izvanredni studenti** | **Izvanredni strani studenti** | **Studenti na daljinu** | **Strani studenti na daljinu** | **Ukupno strani studenti** | **Ukupno svi studenti** |
| FF |  | Novinarstvo - na daljinu | 0 | 0 | 0 | 0 | 0 | 0 | 13 | 2 | 2 | **15** |
|  FF | 1.
 | Odnosi s javnošću - na daljinu | 0 | 0 | 0 | 0 | 0 | 0 | 13 | 2 | 2 | **15** |
| FF |   | Socijalni rad | 0 | 0 | 3 | 2 | 3 | 2 | 0 | 0 | 4 | **10** |